Hugo, nem fogod elhinni,
mi lesz a következő kincsünk a dobozból.
A PARADICSOM NYOMÁBAN
Egy régi magazin?
Talán nem szólt akkorát, mint gondoltam.
Mi van azzal a levéllel, amit annyira rejtegettél az előbb?
Az a levél nem fontos.
Csak egy régi bevásárlólista.
Hogy lehetsz egyszerre a világ legkönyörtelenebb üzletembere,
és a világ legrosszabb hazudozója?
Hugo, én tele vagyok ellentmondással.
Meg nem is.
Na, gyere!
Mondd már el! Mi az, egy levél Juliától, vagy ilyesmi?
Amúgy mi lett vele?
Tényleg tudni akarod?
Akkor mutass több érdeklődést!
Kérdezd meg: „Hogyan lehetnék olyan sikeres, mint ez a magazinmodell,
akit milliók ismernek?”
Mondd csak!
Hogyan lehetnék
olyan sikeres, mint azok a modellek, akiket milliók ismernek?
Kérdésed mélységesen elszomorít, Hugo!
A siker nem az ismertségtől függ.
Néha pont a láthatatlanság a kulcs.
Tudni kell, mikor kell észrevetetni magad,
és mikor kell észrevétlennek lenned.
Nem is vettem észre, hogy itt van.
Most meg már nincs.
Én voltam a mestere.
Én pedig a legjobbtól tanultam.
Izgalmas hétnek néztünk elébe a Las Colinasban.
A Beau Monde magazin csapata
érkezett hozzánk egy fotózásra.
Bronté. Üdvözöllek a Las Colinasban!
Úgy örülünk neked!
Igazán megtisztelő, hogy szerepelni fogunk a magazinban.
Nos, azt mondják, hogy Acapulco az új Gstaad.
Szerintem ez nevetséges.
Pont fordítva van.
Ezt értettem, és nagyon viccesnek tartom.
Milyen klassz!
A nővéreim odavannak a Beau Monde-ért.
Szerinted helyi modelleket is keresnek?
Talán felfedeznek minket, és bekerülünk a fotósorozatba.
Memo, csodás modell lenne belőled!
Szerintem is.
Begyakorlom a pózokat a mosodában.
Micsoda válltömés!
Igazán amazonos.
Köszönöm. Egyedileg készítettem.
Megmutatom a spát.
A masszőreink Svédországból vannak.
Az olajok pedig Marokkóból.
A tulaj pedig a gyönyörű Burbankből, drágám.
Erre!
Azta, el sem hiszem! Maga Bronté deFils, a lobbinkban.
Tudom.
Mi az a Bronté deFils?
Ő a Beau Monde főszerkesztője. Azaz a divat császára.
Bárcsak tanácsot kérhetnék tőle a ruhatervezéshez!
Gyere el velem a holnapi bankettre, te leszel a partnerem!
Bumm! Kívánság teljesítve.
- Tényleg? - Bizony.
De biztos nem baj, ha holnap nem dolgozom?
Amúgy is kevesen vagyunk már.
Ha kell egy pincér, szívesen beugrom.
A családomnak jól jön a pénz.
Köszi, haver. De az anyám
nagyon megválogatja, ki kerülhet a VIP-vendégei közelébe.
Szóval a mostani fontos feladatod, mint…
- Medencés fiú. - Pontosan! Csináld csak azt!
Bronté ismeri már, nyilván.
Ó, banyek!
Mit csináljak?
Azt mondtad, hogy szigorúan tilos hozzád érnem!
Megmentettél!
Bocsáss meg!
Ez nem is a matekházi!
Csókolom, Nora néni!
Szia, Gabriela!
Amióta nem dolgozik, állandóan a nyakamon lóg!
Mégis, hogyan cigizzek így, nézzem a korhatáros filmjeimet,
meg lógjak el bulizni, ha ötpercenként rám néz?
Randiznia kéne valakivel.
Tényleg.
Ha lenne pasija, akkor békén hagyna.
De ki?
Kész a csap.
Ay, Esteban!
- Te még itt vagy? - Bocsánat.
Mindig ez van.
Anyám azt mondogatta régen, hogy csengőt kéne hordanom.
Sőt, egyidőben rám is kötött egyet.
Bocsássatok meg!
- Szia! - Köszi!
Miért van itt mindig ez a krapek a 12-es lakásból?
Nem tudom. Mindent megjavít ingyen.
Most koncentrálj!
Keresnünk kell anyának egy randipartnert.
Tudom, mennyire szereted a New York-i pizzát.
A szülinapi ebédedre
igazi New York-i pizzát hozattam repülővel… Na, honnan?
- New Yorkból? - New Yorkból!
Van húsos, vega, kevésbé vega, nagyon vega…
Mindenféle pizzát hoztak nekünk.
Van karfioltésztás is?
Tudod, hogy nem eszem glutént.
Akkor két grillezett lazacot kérünk.
Tudtam, hogy ideje belehúznom.
Ha pincérkedni akartam,
akkor bizonyítanom kellett Diane-nek.
Bronté, bármit kérsz, csak egy szavadba kerül.
Hallom, létszámhiány van,
nagy megtiszteltetés lenne, ha holnap dolgozhatnék a banketten.
De most a divatszakma elitjéről van szó.
A legjobb embereimre lesz szükségem. Készen állsz te erre, Héctor?
Az nem kétség, Diane.
Reggelente a kazettádra tornázom.
Ó, milyen hízelgő!
Melyikre? Feszes popsi? Popsitorna?
Lapos has? Karcsú lábak?
A lila lábmelegítősre.
Héctor, gyere már! Vár a rendelés!
Az a…
- A Haslapító! - Lapító! Igen!
Gyere már! Várnak a vendégek!
Tudod, azért három Arany Súlyzó-díjra is jelöltek.
Mire odaértem Ricardo Montalbánhoz,
folyt az orrából a vér!
- Beto, majd intézem. Adjad! - De biztos?
Oké.
- A tányérokat is! - Tényleg? Hát jó.
Menni fog, kölyök!
Kösz, haver.
- Tessék. - Köszi.
Megígérem, Diane! Menni fog.
Én és a popsim is készen állunk. Simítsa csak meg!
Hölgyeim, az italok. Köszönöm a türelmet.
Máximo.
Elég jól egyensúlyozol a tálcával.
Sok tapasztalatom van.
Escénicában az éttermek felét megjártam.
Tényleg?
Nem.
De a poharakkal nagyon jól tudtam egyensúlyozni.
Feles poharat! Eredeti acapulcói feles poharat tessék!
Tudod, holnapra elkélne egy kis segítség.
- Tényleg? - Tényleg.
De ne feledd, ha nem tökéletes a teljesítményed,
akkor örökre búcsút inthetsz a VIP-eseményeknek!
Hálából, amiért megmentetted az életemet,
választhatsz valamit a talált tárgyak közül.
Nézd csak!
Bármit elvihetsz…
az alsó polcról.
Megmentettem az életedet, de csak az alsóról választhatok?
Fulladozás közben kellett volna alkudozni.
Egy Rubik-kocka!
Sosem volt saját játékom gyerekként!
Máximo medálja.
Ami olyan sokat jelent neki!
Biztos örülne, ha visszakaphatná.
De a Rubik-kocka…
Ó, de a medál…
Siess már! Nem érek rá egész nap.
Hallgass az eszedre, Memo!
Ide a fehéret.
De ki tetszene anyámnak?
Hozzá mit szólsz?
Na, persze! Már hallom is a lelki füleimmel…
Túl csontos. Nem eszik rendesen?
Biztosan bélpoklos!
Jó.
És ő?
Egész elegáns.
Urunk Jézusunknak elég volt egy köpeny.
Mit képzel ez magáról?
És Esteban?
Esteban?
Jó ötlet!
Esteban, szerinted ki hívná el anyát randizni?
Hát, én.
Igazából már régóta gondolkozom ezen.
Nora igazi angyal.
Már ha angyalok laknának ebben a lepukkant utcában.
De miért nem hívtad el eddig?
A megfelelő pillanatra várok. Tiszteletben tartom a gyászát.
Apa 12 éve halt meg.
Igazad van. Túl korai még.
- Nem, nem, nem! - Dehogy!
El kéne hívnod randira.
Ó, nem, nem, nem, nem. Nem is tudom.
Elég… Elég nagy dolog ez. És…
Jó. Legközelebb, ha átmegyek valamit megjavítani,
akkor talán elhívom.
Bocsánat.
Don Pablo.
Jó hírem van! Pincérkedni fogok a holnapi VIP-vacsorán.
Máximo. Ez nem jó hír.
Nem tudod, mibe keverted magad.
Erre még nem állsz készen.
Tudod te, hova kerül a halkés és halvilla?
Melyik oldalról kell kitölteni a bort?
Hogyan kell hattyút hajtogatni szalvétából?
A divatszakma krémjének fogsz felszolgálni.
Mi a legfontosabb tudnivaló?
A halkéses és a halvillás izé?
Nem. Hogyan legyél láthatatlan.
A láthatatlan pincér a legjobb pincér.
Tudod, azt hogy kell?
Nem. De megkérdezem Camilo barátomat.
Camilo, megtanítod nekem a láthatatlanságot?
Jó.
Szerinte magának kell megtanítania.
Begyakoroljuk a szervírozást.
Aztán kezdünk valamit a humoroddal…
Ezt eltoltad, Camilo.
Víz,
vörösboros pohár, pezsgőspohár.
Hajtsd meg jobban! Szinte vágjon az éle!
Olvass a gondolataikban!
Te várod az óhajaikat. Ne ők várjanak rád!
Minden részlet fontos,
a kicsik is.
Csak így válhatsz igazán láthatatlanná.
Újra!
Egész éjjel gyakoroltam.
Hol a szempilla-göndörítőm?
Sara!
A következő napra már kezdtem belejönni.
Víz, vörösboros pohár, pezsgőspohár.
A fenébe!
Így sosem leszek kész.
Készen állsz. Bekötött szemmel senkinek sem megy.
Csak szeretem ezzel szívatni az embereket.
Máximo! Figyelj,
nem vagyok ám irigy rád a ma este miatt!
Megérdemelted.
Sok szerencsét kívánok hozzá.
Főleg a Fiesta Carajillo szervírozásához.
- Fiesta micsoda? - Carajillo.
Fiesta Carajillo.
Semmiség! Egy sima kávés koktél.
Csak abban más, hogy felgyújtod,
aztán a lángoló italt egy méterről töltöd ki.
Nagyon finom. De nagyon, nagyon veszélyes.
Pont most meséltem róla neki. Mondtam, hogy ez a specialitásunk.
Úgyhogy este elkészítheted neki.
Amikor szél lesz.
Meg sötét.
Sok szerencsét, papi!
Ha egyetlen hibát vétesz Diane előtt,
akkor a karrierednek befellegzett.
Szeva!
Máximo! Képzeld!
A mosodában voltam épp…
- Hé! - Aztán…
Húzz bele!
A modelleket akarom fotózni,
lehetőleg izzadság nélkül.
Memo, bajba kerültem.
Lángoló kávét kéne felszolgálnom. Azt hogy kell?
Tudom, hogy tudod, hogy nem tudom. De figyelj, nézd…
Hogy fogom így túlélni az estét?
Bár meglenne apa escapulariója, az szerencsét hozna!
Szörnyű barát vagyok.
Julia! Fontos kérdésem lenne.
Azta!
Ezt te csináltad?
Gondoltam, ha bemutatnak a Beau Monde főszerkesztőjének,
kihasználom az alkalmat,
és a saját tervezésemben leszek. Miért is ne?
Vagy rossz ötlet?
Jaj, inkább nem ezt veszem fel.
Ne aggódj! Gyönyörű ez a ruha.
Szörnyella deFils odalesz érte.
Gracias.
Mit akartál kérdezni?
Hogyan csináljam a Fiesta Carajillót?
Két óra múlva kéne felszolgálnom ilyet, de még sosem láttam.
Semmi baj. Csak egy ital. Biztos nem bonyolult.
Azta!
Tévedtem.
Megnéztem, és nem, Sara, nem csöpögött, úgyhogy…
- Szuper! - Megyek is.
Nagyszerű. Köszönjük.
- Most megyek! - Szia!
Jaj, ne! Anya!
- Ez meg? - Mi történt?
Jaj, ne!
Várj! Esteban!
Várj!
- Mi történt? - Kellesz!
Kellek?
A mosogató miatt.
Ó, Nora!
Norita, most néztem rá. Tudom, hogy igazából nem is…
Ó, a fenébe, a mosogató! Az… Igen.
Mit is hittem…
Mintha…
Itt meg mi történt?
Ja. Azta!
Bravó!
Imádom ezt a helyet!
Annyira giccses, hogy az már szinte elegáns.
A csodálatos fotósorozatra!
És még sok ilyenre!
Reméljük, hogy a Las Colinas
sosem megy ki a divatból!
A divatból. Értitek, ugye?
Ó, igen.
Milyennek találja Acapulcót?
Ó, csodás. Igazán csodás.
Attól féltem, nem lesz autentikus,
tudja, Ricky Ricardo, strasszok meg cha-cha-cha.
Az kubai.
De te, Diane, kiváló munkát végzel.
Hát, nem egyedül.
Chad a műszakvezetőnk.
Meg persze a személyzet csakis kiváló mexikóiakból áll.
Bizony!
Nem is tudtam, hogy a személyzet is jelen lesz.
Éljen az egyenlőség…
Mivel foglalkozol?
- Recepciós vagyok. - Komolyan?
Chad, te dög! Lecsaptál a recepciós kislányra?
Ő inkább a szálloda arca.
Biztos minden szállodai randipartnerednek ezt mondod.
De gondolom, őket csak megfekteted.
- Rossz vagyok! Csak vicceltem, kedvesem. - Jó, igen, akkor…
Mit szóltok, jöhet a homáros ceviche?
Elnézést kérek.
Jó illata van.
Don Pablo.
Mosdóba kéne mennem.
Vészhelyzet van.
Majd a hazudozást is meg kell tanítanom neked.
Menj! De siess!
Jól vagy?
Kislánynak nevezett.
Csak ennyi lennék?
Kit érdekel, mit mond?
Nem csak róla beszélek.
Van egy határ köztünk és köztük,
amit sosem léphetek át.
Engedd el, Julia!
Te vagy a legokosabb ember, akit ismerek. Elolvastad a Büszkeség és Elitéletet.
„Balítélet”, Máximo.
Pontosan. Ez csupán balítélet.
És a saját tervezésedben vagy.
Nekem 20 percembe telt, hogy felvegyem ezt az övkendőt.
Fordítva van rajtad.
Azt akarják, hogy láthatatlanok legyünk, de te nem ezt érdemled.
Köszi.
Visszamenjünk a bankettre?
Gyerünk!
Nem, Memo, már választottál.
Kérlek, kérlek, kérlek, hadd cseréljem ki! Szörnyű hibát vétettem.
Ne legyél nevetséges!
Jó, rendben. Most az egyszer.
Ide a kockával!
Köszönöm.
Jaj, ne!
Sosem hittem volna, hogy igazi videójátékom lesz!
Memo, hallgass az eszedre!
Hurrá…
Megint sikerült.
Jól van… Megjavítottam.
Nem tudom, hogy romolhatott el ilyen hirtelen.
Köszönjük szépen, Esteban.
Mihez kezdenénk nélküled?
Ó, hát…
Jó.
„Drága Nora,
csodálatos nő vagy.
Annyira kedves, és nagyon ép…
nagyon ép…”
Itt elfolyt egy kicsit a tinta.
„Nagyon épséges”?
Annak nincs értelme.
„Nagyon szépséges!” Ez lesz az!
„Annyira kedves, és nagyon ép… nagyon szépséges is.”
Már régóta odavagyok érted, nagyon, nagyon, nagyon,
nagyon, nagyon,
nagyon…
nagyon, nagyon hosszú ideje.
De szerintem már eleget vártam ezzel a kérdéssel.
Nora Ramos,
eljönnél velem vacsorázni egy étterembe,
egy bizonyos napon és időben?
Üdvözlettel: Esteban.”
Jó.
Egy vacsora nem árthat.
Ó, Nora,
el sem hiszed, milyen régóta vártam erre a válaszra!
Persze, majd újranyitják a Studio 54-et,
de Stevie meg a varázspora nélkül nem látom értelmét…
Úristen!
Hát, pedig ő volt
a prêt-à-porter fenegyereke,
de most már megeheti a fene.
Az elmúlt 25 évben semmi újat nem tett le az asztalra,
erre előáll ezzel az „innovatív” kollekcióval,
és miből áll az egész? Csíkokból! Csak csíkokból!
Mr. deFils, engem nagyon érdekel a New York-i divat.
Szeretnék a szakmában dolgozni.
Valóban?
Igazából most is a saját tervezésemben vagyok.
Nagyon mexikói.
Ha megütögetnélek, cukorka hullana belőled?
Tudod, mit, haver…
Ezt nem hagyhattam. Észrevétlennek kellett lennem,
de Julia sértegetését nem hagyhattam szó nélkül.
Tényleg ezt tetted?
Nem. Ezt csak akartam volna.
De igazából beszédet mondtam.
Mr. deFils,
ez a hölgy szívét-lelkét beleadta ebbe a ruhába.
Csak meg akarta mutatni magának, a példaképének.
Magától viszont csak sértegetésre telt.
Fenn hordja az orrát, mindenkinél többre tartja magát,
de nagyot téved.
Maga szörnyű ember, és a nyakkendője is pocsék.
Azta!
Ez elég durva!
Igen, igen.
Csak mire befejeztem,
rájöttem valamire.
Nagy lelkesedésemben
mindent… en español mondtam.
Maga szörnyű ember, és a nyakkendője is pocsék.
Bocsánat, egy szavadat sem értettem.
Ó, azt mondtam…
Hogy mennyire megtisztelő neki itt pincérkedni.
A személyzet nagyon örül, hogy ilyen kifinomult ízlésű vendégeink vannak,
akik bizonyosan továbbadják barátaiknak a szálloda jó hírét.
Ez így van!
Máximo, egy percre!
Így rövid pincérkarrierem véget is ért.
Elkövettem a legfőbb bűnt: láthatóvá tettem magam.
Máximo, megmondtam, itt mire kell számítani.
Nem neked való ez a munka.
Mehettem vissza medencés fiúnak.
Visszafelé bandukolva
azon gondolkoztam, hogy miért nem tartottam a számat.
Ekkor Don Pablóba botlottam bele,
aki épp a villája előtt üldögélt egyedül.
Don Pablo!
Csalódást okoztam neked.
Nem fogadtad meg a tanácsomat.
Szerencse, hogy nem rúgott ki.
De nekem nem okoztál csalódást.
Én a láthatatlansággal vittem valamire.
De rád talán más sors vár.
Talán az, hogy őszinte légy mindenkivel.
Már láttam itt magát.
Hadd kérdezzem meg,
vár valakire?
Igen.
Kire?
Az nem tartozik rád.
Igaz.
Azta!
Mi lett végül a magazinos vendégekkel?
Hát, a fotósorozat hatalmas sikert aratott.
Jó reklám volt a Las Colinasnak.
Szeretném azt hinni, hogy a két új modelljük…
ACAPULCO LEGJOBB SZÁLLODÁJA
…is segített ebben.
Baró!
Köszönöm, Rolf.
Ezt hogy csinálta?
Mindegy…
Kár, hogy nem álltál bosszút azon a Brontén.
Igazából…
Diane, biztosan nagyon büszke vagy magadra,
hogy C-listás színésznőből A-listás hoteltulaj lettél. Bravó!
A „Vajon hogy csináltát?” felváltja majd
a „Vajon ki Chad apja?”, ez lesz majd a millió dolláros kérdés.
Jéz… A pokolba!
Úristen!
Segítség!
Hallottátok ezt?
A-listás hoteltulaj vagyok!
A feliratot fordította: Alimuradov Dóra